AEP precizează că a efectuat 12 controale la sediile partidelor şi organizaţiilor locale în ultimele luni ale anului 2013, respectiv la USL, PER, UNPR, PPDD, PSD, PRM, PNL şi PDL.

În cazul PER, oficialii AEP au aplicat o amendă de 20.000 de lei şi a confiscat 260.887 de lei, după ce au constatat încălcarea în anul 2012 a Legii finanţării partidelor politice.

În cazul PSD, AEP a aplicat o amendă de 10.000 de lei, similară cu cea aplicată PPDD. În plus, de la PPDD a fost confiscată suma de 167.200 de lei.

O amendă de 10.000 de lei şi confiscarea sumei de 193.806 lei s-au aplicat în cazul PDL Caraş-Severin, în vreme ce în cazul PRM Galaţi au fost aplicate trei avertismente şi au fost confiscaţi 30 de lei.

Oficialii AEP nu au constatat, în urma acţiunilor de control, încălcarea Legii finanţării partidelor în cazul USL, al PDL sau al PNL Satu Mare.